স্টাফ রিপোর্টার ॥ ডাকাকতির প্রস্তুতিকালে ডাকাত সর্দার আব্দুর রহমান ও তার সহযোগীকে গ্রেফতার করেছে পুলিশ। গতকাল বুধবার ভোর রাতে গোপন সংবাদের ভিত্তিতে অভিযান চালিয়ে সদর থানার এএসআই নুরে আলমের নেতৃত্বে একদল পুলিশ তাদেরকে গ্রেফতার করে। গ্রেফতারকৃতরা হল, লাখাই উপজেলার সুজন গ্রামের জয়নাল মিয়ার পুত্র ডাকাত সর্দার আব্দুর রহমান (৩৪) ও তার সহযোগী কিশোরগঞ্জ জেলার অষ্টগ্রাম উপজেলার শরীফপুর গ্রামের আওয়াল মিয়ার পুত্র সামছুল মিয়া (২৫)। পুলিশ জানায়, গতকাল বুধবার ভোর রাতে তারা হবিগঞ্জ-শায়েস্তাগঞ্জ সড়কের ভাদৈ এলাকায় রাস্তায় ভেরিকেট দিয়ে ডাকাতির প্রস্তুতি নিচ্ছিল। এমন সংবাদ পেয়ে অভিযান চালিয়ে তাদেরকে গ্রেফতার করা হয়। এ সময় তার সাথে থাকা অন্যান্য সহযোগীরা পালিয়ে যায়। তাদের বিরুদ্ধে হবিগঞ্জসহ বিভিন্ন থানায় একাধিক ডাকাতির মামলা রয়েছে।